
30                                       DR.31.07.2017                                                                      

 
12.41 tgh. 

Dr. Che Rosli bin Che Mat [Hulu Langat]: Terima kasih Tuan Yang di-Pertua. 
Memang tidak dinafikan Malaysia antara 12 buah negara yang mempunyai flora dan 
fauna yang terbesar antaranya 15,000 spesies tumbuhan berbunga iaitu lebih 10 peratus 
daripada spesies dunia. Antaranya ada bunga yang terbesar, Rafflesia dan ada pokok 
yang tertinggi iaitu pokok Tualang yang menjadi satu brand, madu Tualang kerana lebah 
suka hinggap di pokok Tualang, 175,000 spesies haiwan iaitu lebih daripada 15 peratus 
seluruh dunia, 3,000 spesies orkid yang difahamkan baru-baru ini ada satu spesies orkid 
di Sarawak yang boleh diekstrak menjadi bahan anti-HIV, 1,000 spesies rama-rama, 730 
spesies burung, 300 spesies mamalia dan 350 spesies reptilia.  

Kita mempunyai berbagai-bagai jenis hutan umpamanya hutan hujan tanah 
rendah, hutan bakau, hutan paya, hutan bukit, hutan bukit kapur dan sebagainya. Kita 
juga mempunyai terumbu batu karang yang luas dan berbagai-bagai spesies hidupan 
yang menarik dan cantik. Saya berharap kementerian berusaha mengekalkan sumber 
biologi negara dengan merujuk kepada Dasar Kepelbagaian Biologi Kebangsaan 2016-
2025 yang difahamkan terbahagi kepada kepelbagaian genetik, kepelbagaian spesies 
dan kepelbagaian ekosistem. 

Akan tetapi saya perlu penjelasan daripada Yang Berhormat Menteri, tujuan 
utama akta ini dibentangkan seolah-olah akan memberi peluang pihak-pihak tertentu 
mengeluarkan spesies dalam sumber biologi kita untuk tujuan komersial asalkan ada 
lesen. Daripada satu aspek, saya setuju kerajaan mengawal pengeluaran hasil 
kepelbagaian biologi ini kerana saya nampak tidak adil, tidak adil langsung mereka yang 
tidak langsung mengeluarkan kos untuk memelihara sumber biologi, tiba-tiba mengaut 
kekayaan tanpa membayar cukai kepada kerajaan.  

Apakah fees yang akan dikenakan setimpal dengan keuntungan yang mereka 
perolehi nanti serta aspek lain yang saya kira kita masih perlu preserve atau memulihara 
sumber biologi kita kecuali untuk tujuan pendidikan, penyelidikan dan ekopelancongan. 
Apakah kementerian akan mengambil kira atau memberi pelindungan kepada spesies-
spesies sumber biologi yang boleh memberi nilai perubatan seperti Tongkat Ali sebagai 
anti malaria, orkid dari Sarawak sebagai anti-HIV? 

Spesies-spesies ini diharap, tidak dibenarkan dengan sewenang-wenangnya 
dibawa keluar negara dan dipatenkan di luar negara sebagaimana yang sahabat-sahabat 
lain telah sebutkan tadi. Begitu juga saya berharap kecantikan kepelbagaian biologi 
terumbu karang yang menjadi tapak pembiakan ikan tidak diganggu dengan mudah 
walaupun nanti boleh diberi lesen. Saya juga berharap kementerian dapat mengawal 
sumber biologi negara kita terutama untuk pembangunan dan perladangan yang 
melibatkan kawasan tadahan dan tidak boleh dibenarkan pembukaan hutan berleluasa 
hingga menyebabkan banjir kilat dan sebagainya. 

Persoalan kedua, adakah sumber biologi yang dirujuk dalam akta ini hanya 
tertumpu kepada spesies asal sama ada dalam hutan, paya, bukit atau laut atau ia juga 
merangkumi hasil tanaman pertanian dan hasil perikanan yang benihnya dihasilkan 
daripada teknologi moden seperti melalui bioteknologi?  

Akhir sekali, saya juga bimbang kemampuan kementerian dalam menyediakan 
penguat kuasa dalam melaksanakan akta ini. Sebagai contoh, selama ini, apabila kita 
membangkitkan mengenai pencerobohan hutan kepada jabatan hutan daerah, maka 
jawapannya tidak ada renjer yang cukup. Sekian, terima kasih. 

Timbalan Yang di-Pertua [Dato’ Sri Haji Ismail bin Haji Mohamed Said]: Ya, 
Yang Berhormat Kota Tinggi. 

 

12.46 tgh. 

Datuk Noor Ehsanuddin bin Mohd. Harun Narrashid [Kota Tinggi]: Terima 
kasih Tuan Yang di-Pertua kerana mengizinkan saya untuk mengambil bahagian dalam 
perbahasan Rang Undang-undang Akses kepada Sumber Biologi dan Perkongsian 
Faedah 2017 ini. Saya ambil kesempatan mengucapkan tahniah kepada kementerian 
kerana saya lihat pendekatan yang begitu agresif untuk mengadakan akta ini dan bukan 
sahaja apa-apa sahaja berkaitan kementerian ini, nampak memberi satu impak yang 
positif.  

Saya rasa mengikut United Nations Convention on Climate Control dan selepas 
itu disusuli dengan berbagai-bagai konvensyen berkaitan dengan biodiversiti, Convention 
on Biological Diversity (CBD), kita ada Cartagena punya protokol dan akhir ini kita ada 



12.41 tgh. Dr. Che Rosli bin Che Mat [Hulu Langat]: Terima kasih Tuan Yang di-Pertua. Memang tidak dinafikan Malaysia antara 12 buah negara yang mempunyai flora dan fauna yang terbesar antaranya 15,000 spesies tumbuhan berbunga iaitu lebih 10 peratus daripada spesies dunia. Antaranya ada bunga yang terbesar, Rafflesia dan ada pokok yang tertinggi iaitu pokok Tualang yang menjadi satu brand, madu Tualang kerana lebah suka hinggap di pokok Tualang, 175,000 spesies haiwan iaitu lebih daripada 15 peratus seluruh dunia, 3,000 spesies orkid yang difahamkan baru-baru ini ada satu spesies orkid di Sarawak yang boleh diekstrak menjadi bahan anti-HIV, 1,000 spesies rama-rama, 730 spesies burung, 300 spesies mamalia dan 350 spesies reptilia. Kita mempunyai berbagai-bagai jenis hutan umpamanya hutan hujan tanah rendah, hutan bakau, hutan paya, hutan bukit, hutan bukit kapur dan sebagainya. Kita juga mempunyai terumbu batu karang yang luas dan berbagai-bagai spesies hidupan yang menarik dan cantik. Saya berharap kementerian berusaha mengekalkan sumber biologi negara dengan merujuk kepada Dasar Kepelbagaian Biologi Kebangsaan 2016- 2025 yang difahamkan terbahagi kepada kepelbagaian genetik, kepelbagaian spesies dan kepelbagaian ekosistem. Akan tetapi saya perlu penjelasan daripada Yang Berhormat Menteri, tujuan utama akta ini dibentangkan seolah-olah akan memberi peluang pihak-pihak tertentu mengeluarkan spesies dalam sumber biologi kita untuk tujuan komersial asalkan ada lesen. Daripada satu aspek, saya setuju kerajaan mengawal pengeluaran hasil kepelbagaian biologi ini kerana saya nampak tidak adil, tidak adil langsung mereka yang tidak langsung mengeluarkan kos untuk memelihara sumber biologi, tiba-tiba mengaut kekayaan tanpa membayar cukai kepada kerajaan. Apakah fees yang akan dikenakan setimpal dengan keuntungan yang mereka perolehi nanti serta aspek lain yang saya kira kita masih perlu preserve atau memulihara sumber biologi kita kecuali untuk tujuan pendidikan, penyelidikan dan ekopelancongan. Apakah kementerian akan mengambil kira atau memberi pelindungan kepada spesies- spesies sumber biologi yang boleh memberi nilai perubatan seperti Tongkat Ali sebagai anti malaria, orkid dari Sarawak sebagai anti-HIV? Spesies-spesies ini diharap, tidak dibenarkan dengan sewenang-wenangnya dibawa keluar negara dan dipatenkan di luar negara sebagaimana yang sahabat-sahabat lain telah sebutkan tadi. Begitu juga saya berharap kecantikan kepelbagaian biologi terumbu karang yang menjadi tapak pembiakan ikan tidak diganggu dengan mudah walaupun nanti boleh diberi lesen. Saya juga berharap kementerian dapat mengawal sumber biologi negara kita terutama untuk pembangunan dan perladangan yang melibatkan kawasan tadahan dan tidak boleh dibenarkan pembukaan hutan berleluasa hingga menyebabkan banjir kilat dan sebagainya. Persoalan kedua, adakah sumber biologi yang dirujuk dalam akta ini hanya tertumpu kepada spesies asal sama ada dalam hutan, paya, bukit atau laut atau ia juga merangkumi hasil tanaman pertanian dan hasil perikanan yang benihnya dihasilkan daripada teknologi moden seperti melalui bioteknologi? Akhir sekali, saya juga bimbang kemampuan kementerian dalam menyediakan penguat kuasa dalam melaksanakan akta ini. Sebagai contoh, selama ini, apabila kita membangkitkan mengenai pencerobohan hutan kepada jabatan hutan daerah, maka jawapannya tidak ada renjer yang cukup. Sekian, terima kasih. Timbalan Yang di-Pertua [Dato' Sri Haji Ismail bin Haji Mohamed Said]: Ya, Yang Berhormat Kota Tinggi. 12.46 tgh. Datuk Noor Ehsanuddin bin Mohd. Harun Narrashid [Kota Tinggi]: Terima kasih Tuan Yang di-Pertua kerana mengizinkan saya untuk mengambil bahagian dalam perbahasan Rang Undang-undang Akses kepada Sumber Biologi dan Perkongsian Faedah 2017 ini. Saya ambil kesempatan mengucapkan tahniah kepada kementerian kerana saya lihat pendekatan yang begitu agresif untuk mengadakan akta ini dan bukan sahaja apa-apa sahaja berkaitan kementerian ini, nampak memberi satu impak yang positif. Saya rasa mengikut United Nations Convention on Climate Control dan selepas itu disusuli dengan berbagai-bagai konvensyen berkaitan dengan biodiversiti, Convention on Biological Diversity (CBD), kita ada Cartagena punya protokol dan akhir ini kita ada.